ΓΡΑΠΤΗ ΕΡΩΤΗΣΗ E-0627/02

υποβολή: Wolfgang Kreissl-Drfler (PSE) προς την Επιτροπή

(6 Μαρτίου 2002)

Θέμα: Η οδηγία για την προστασία των πτηνών

Η Επιτροπή έχει κινήσει από το 1999 προσφυγή κατά της Ομοσπονδιακής Δημοκρατίας της Γερμανίας (Προσφυγή 1999/4095) λόγω πλημμελούς μεταφοράς της οδηγίας 79/409/ΕΟΚ(1) (Οδηγία για την προστασία των πτηνών) στο πλαίσιο της γερμανικής ομοσπονδιακής νομοθεσίας για το κυνήγι. Παρά τις προειδοποιητικές επιστολές της Επιτροπής προς την ομοσπονδιακή κυβέρνηση, η τελευταία δεν έχει αλλάξει καθόλου μέχρι στιγμής τον ομοσπονδιακό κανονισμό για τη θηρευτική περίοδο, ο οποίος εξακολουθεί να επιτρέπει τη θήρα πτηνών ακόμη και κατά τη μετανάστευσή τους από τους τόπους διαχειμάσεως ή κατά την περίοδο αναπαραγωγής. Αντ' αυτού η ομοσπονδιακή κυβέρνηση πέτυχε να συγκροτηθεί ομάδα εργασίας εντός της Επιτροπής, η οποία πρόκειται να επεξεργασθεί ερμηνευτικές οδηγίες, ώστε να εντοπισθούν δυνατότητες παράκαμψης της απαγόρευσης της θήρας κατά την άνοιξη (άρθρο 7 της οδηγίας για την προστασία των πτηνών).

1. Ποια είναι τα μέλη αυτής της ομάδας·

2. Ποια χρονικά πλαίσια έθεσε η Επιτροπή στην ομάδα εργασίας για τη σύνταξη των ερμηνευτικών οδηγιών·

3. Δε θεωρεί η Επιτροπή επαρκείς τις ήδηπάρχουσες αποφάσεις του ΔΕΚ και των εθνικών διοικητικών δικαστηρίων σχετικά με το άρθρο 9 της οδηγίας, ώστε να απαιτούνται και επιπρόσθετες ερμηνευτικές οδηγίες·

4. Ποια μέτρα σχεδιάζει η Επιτροπή για την ταχύτερη μεταφορά της οδηγίας εκ μέρους της ομοσπονδιακής κυβέρνησης της Γερμανίας, η προθυμία της οποίας περιορίζεται μέχρι στιγμής σεποσχέσεις·

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(2 Μαΐου 2002)

Η σύσταση ομάδας εργασίας με αποστολή τη συνδρομή της Επιτροπής στην επεξεργασία κατευθυντηρίων γραμμών (οδηγού) σχετικά με την ερμηνεία των περί θήρας διατάξεων της Οδηγίας για τα πτηνά (Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών)πήρξε καρπός πρωτοβουλίας της Επιτροπής και εγκρίθηκε από όλα τα κράτη μέλη, στο πλαίσιο της Επιτροπής για την Προσαρμογή στην Τεχνική και Επιστημονική Πρόοδο της Οδηγίας για τα Πτηνά.

Πρόκειται για λογική συνέχεια της προγενέστερης εργασίας για τους βασικούς άξονες του άρθρου 7 παράγραφος 4 σχετικά με την Περίοδο αναπαραγωγής και προγαμιαίας μετανάστευσης των ειδών πτηνών του παραρτήματος ΙΙ στην ΕΕ, που τώρα ολοκληρώθηκε.

1. Η ομάδα εργασίας αποτελείται από ειδικούς από την BirdLife International, την Ομοσπονδία Ενώσεων της Ευρωπαϊκής Ένωσης για τη Θήρα και τη Διατήρηση (Federation of Associations for Hunting and Conservation of the Union — FACE) και από επίσημους εκπροσώπους της Γερμανίας, της Γαλλίας, της Ιταλίας, της Αυστρίας, της Φινλανδίας και του Ηνωμένου Βασιλείου.

2. Στόχος είναι η σύνταξη εγγράφου της Επιτροπής, διαρκούντος του 2002.

3. Ο οδηγός θα συμφωνεί απολύτως με τη νομολογία του Ευρωπαϊκού Δικαστηρίου σχετικά με τη θήρα και θα στηρίζεται σε έγκυρες επιστημονικές αρχές. Ωστόσο,πάρχουν ακόμη ζητήματα σχετικά με τη θηρευτική πρακτική για τα οποία το Ευρωπαϊκό Δικαστήριο δεν έχει ακόμη αποφανθεί (π.χ. το γαλλικό Συμβούλιο Επικρατείαςπέβαλε σε αυτό προσφάτως ερωτήματα σχετικά με την δυνατή χρήση των σχετικών με τη θήρα παρεκκλίσεων του άρθρου 9). Η Επιτροπή, κατά την κατάρτιση του οδηγού, έχει δηλώσει εξ αρχής ότι η οριστική ερμηνεία της περιβαλλοντικής νομοθεσίας ανήκει στις αρμοδιότητες του Ευρωπαϊκού Δικαστηρίου.

Η Επιτροπή προωθεί τις διαδικασίες εικαζόμενης παράβασης της περί Πτηνών Οδηγίας από σειρά διατάξεων της γερμανικής ομοσπονδιακής και περιφερειακής θηρευτικής νομοθεσίας στο πλαίσιο τηςπόθεσης 1999/4095. Στις 20 Δεκεμβρίου 2001, η Επιτροπή αποφάσισε να παραπέμψει τηνπόθεση στο Ευρωπαϊκό Δικαστήριο. Αφ'ότου ελήφθη η απόφαση αυτή, προέκυψαν ή επίκεινται νέες εξελίξεις στη γερμανική νομοθεσία, τις οποίες η Επιτροπή οφείλει να αξιολογήσει προτούλοποιήσει την απόφαση προσφυγής στο Ευρωπαϊκό Δικαστήριο.